– Яравыя культуры правераны поўнасцю, гаспадаркам раёна выдадзены дакументы, якія пацвярджаюць якасць насення, – распавядае начальнік насеннай інспекцыі Ірына Бядарык. – Увогуле ў гаспадарках раёна засыпана насення яравых культур 112,9 тоны, бабовых – 42,5 тоны. ДП “Гняздзілава-Агра” не мае насення зернебабовых (гароху, лубіну), а, як вядома, гэтыя расліны даюць каштоўны бялок і накапляюць азот у глебе для далейшага сілкавання наступных культур. Колькасць засыпанага насення зернебабовых у астатніх гаспадарках – 300 тон. А вось насенне шматгадовых траў паступіла на праверку толькі з дзвюх гаспадарак: з СГФ “Бягомльскі” і з ААТ “Докшыцкі райаграсэрвіс”. У першай маецца кандыцыйнага насення 147 працэнтаў да патрэбнасці, у другой – 69 працэнтаў: яшчэ не правераны бабовыя. А між тым абласным камітэтам па сельскай гаспадарцы і харчаванні даведзены тэрмін завяршэння ачысткі і праверкі насення – гэту работу неабходна выканаць да 5 сакавіка.